Jess Carter

Jessica "Jess" Leigh Carter (født 27. oktober 1997) er en engelsk fotballspiller, som spiller som forsvarer for den engelske klubben Chelsea WFC og Englands kvinnelandslag i fotball. Hun har også amerikansk statsborgerskap gjennom faren sin.

Karriere

Klubbkarriere 
Carter debuterte for Birmingham City WFC i mars 2014 i en alder av 16 i en kamp mot Arsenal i lagets første kvartfinalekamp av Mesterligaen i fotball for kvinner 2013/14. Hun ble deretter kåret til banens beste.

I 2018 ble Carter med i Chelsea. I oktober 2022 ble det kunngjort at Carter ville forlenge Chelsea-kontrakten og skal forbli i klubben som forsvarer til 2025.

Landslaget 
Carter har representert England på U19- og U20-landslaget. I debuten for U19-landslaget scoret hun mot Norge. I 2017 ble Carter innkalt til senior England-troppen for en kvalifiseringskamp mot Kasakhstan som England vant 5-0, der hun erstattet Lucy Bronze i det 77. minutt.

I juni 2022 ble Carter inkludert i England-troppen som vant EM i fotball for kvinner 2022.

Personlig liv 
Carter ble født i England til en amerikansk far og engelsk mor. Hun er i et forhold med sin Chelsea-lagkamerat Ann-Katrin Berger.

Meritter 
Chelsea

 FA Women's Super League: 2019–20, 2020–21, 2021–22
 FA Cup for kvinner: 2020–21, 2021–22
 Den engelske ligacupen for kvinner: 2019–20, 2020–21
 FA Community Shield for kvinner: 2020

Storbritannia

 Europamesterskapet i fotball for kvinner: 2022
 Arnold Clark Cup: 2022

Individuell

 Freedom of the City of London (kunngjort 1. August 2022)

Referanser

Eksterne lenker 

Engelske fotballspillere
Spillere under EM i fotball for kvinner 2022
Spillere i VM i fotball for kvinner 2023
Personer fra Warwick